Starfield

***Starfield*** er et action-rollespill utviklet av Bethesda Game Studios og utgitt av Bethesda Softworks 6. september 2023 for Windows og Xbox Series X/S. Brukere som kjøpe en spesiell utgave av spille kunne få tilgang til spillet fra 1. september. Spillet er den første nye serien fra studioet på 25 år, og er satt i verdensrommet.

## Mottagelse
Ifølge omtalesamlingsnettstedet Metacritic, har *Starfield* mottatt «generelt positive» tilbakemeldinger fra kritikere med en gjennomsnittssum på 84 av 100 poeng (per 13. september – Xbox Series X/S-utgave; Windows-utgave har mottatt 87).

Jonas Mäki ved Gamereactor Norge konkluderte sin anmeldelse av spillet med at spillet hadde mye innhold og gode spillopplevelser, samt positive tilbakemeldinger om grafikk, dialog og brukergrensesnitt, men påpekte at det forekom en del bugger.

Andreas Bjørnbekk ved Gamer.no ga spillet 7 av 10 poeng, og konkluderte med at spillet hadde «Et hav av innhold, men mangler frihetsfølelsen og tråkker feil altfor ofte.»

I begynnelsen av spillet kan spilleren tilpasse karakteren man skal bruke, som inkluderer valg av kroppstype, utseende og ansiktstrekk, bakgrunn og forskjellige egenskaper. Å velge bakgrunnen til karakteren kan låse opp tre ulike ferdigheter. Etter hvert som spilleren fullfører oppdrag, blir egenskaper tilgjengelige for eksempel fysiske eller kamp-ferdigheter eller ulike teknikker. En rekke skytevåpen, eksplosiver eller nærkamp-våpen kan brukes til å beseire motstandere. Spilleren kan i tillegg utstyre forskjellige jetpacks (kalt "boost-pakker") som kan brukes under kamp, eller komme seg frem ved ufremkommelige og vanskelige områder. Spilleren kan installere laboratorier ved utpostene sine for å forske på gjenstander eller oppgraderinger som kan produseres. Disse tingene er sortert i fem ulike kategorier: farmakologi, mat og drikke, utvikling av utposter, utstyr eller våpen. Spilleren kan også konstruere eller kjøpe romskip, som man kan kommandere. Ved havner på andre planeter kan spilleren kjøpe eller selge deler og romskip, eller få reparert sitt eget utstyr. Større romskip kan ha større lagringskapasitet og areal, men får dermed lavere maksimal hastighet.

Starfield ligger i et område som strekker seg utover fra solsystemet i omtrent 50 lysår, kalt Settled Systems. På 2050-tallet utforsket menneskeheten Mars, og på 2150-tallet ble en ny metode for raskere reiser i verdensrommet kalt "Grav Drive" oppdaget. Men dette destabiliserer jordens magnetosfære, og gjør kloden gradvis ubeboelig. Menneskeheten blir derfor tvunget til å bruke «Grav Drive» for å bosette seg i andre deler av verdensrommet. Dette fører etter hver til grunnleggelsen av United Colonies (UC) i 2159. I 2189 bryter Freestar Collective vekk fra resten av United Colonies. Rundt år 2310 havner disse to fraksjonene i en massiv konflikt kalt koloni-krigen. Mindre fraksjoner inkluderer House Va'ruun, en voksende destruktiv kult, Ryujin Corporation - et mektig konglomerat med tvilsom etikk - og Crimson Fleet, en gruppe sjørøvere og fredløse.

## Handling
Tjue år etter koloni-krigen har United Colonies og Freestar Collective inngått en anspent fred. Spilleren påtar seg rollen som en gruve-arbeider i verdensrommet som jobber for et selskap kalt Argos Extractors. De har fått et oppdrag av den gåtefulle Constellation, en gruppe galaktiske oppdagere, for å lokalisere en artefakt med merkelig gravitasjon. Men etter å ha fått tak i artefakten, opplever spilleren en visjon som driver dem gjennom tid og rom. Etter å ha forsvart seg under et Crimson Fleet-angrep, reiser spilleren til New Atlantis, hovedstaden i De forente kolonier, for å levere artefakten til Constellation's Lodge. Deretter slutter spilleren seg til Constellation i deres søken etter å finne igjen flere av disse artefaktene.

De tror at dette kan være en av de største mysteriene som menneskeheten kan avdekke. I løpet av reisen får spilleren muligheten til å bli med i ulike fraksjoner som er spredt over hele Settled Systems - inkludert blant annet UC Vanguard, en frivillig styrke dedikert til å beskytte United Colonies-rommet. Eller Freestar Rangers, som forsvarer innbyggerne i Freestar Collektive.

## Referanser


## Eksterne lenker
* 
*